Playing the Angel

Playing the Angel je jedenásty štúdiový album Depeche Mode. Bol vydaný Mute Records 17. októbra 2005.

Prehľad 
Tento album je prvý, na ktorom má podiel aj skladateľské nadanie Davida Gahana - tri zo skladieb („Suffer Well“, „I Want It All“ a „Nothing's Impossible“) si napísal spevák sám. Gahan je hlavným spevákom na všetkých skaladbách, okrem inštrumentálneho „Introspectre“ a skladieb „Macro“ a „Damaged People“, ktoré naspieval Martin Gore. Na posledných dvoch skladbách spieva Gahan v pozadí.

O albume sa hovorí, že je viac „organickejší“, pretože používa viac analógových ako digitálnych syntetizátorov. Obsahuje taktiež singel „Precious“, ktorý je pripomienkou „Enjoy the Silence“. Zvuky sú tu omnoho hrubšie, než na predchádzajúcom štúdiovom albume Exciter.

V polovici júla 2005 sa objavil na Internete nedokončený videoklip pre „Precious“. Predpokladá sa, že sa dostal von cez webové stránky produkčného tímu, ktorý pomáhal s jeho výrobou. Okrem skladieb, ktoré sa dostali na album sa uvažovalo ešte o niekoľkých ďalších piesňach. Dve z nich predbežne nazvané „Everything“ a „Martyr For Love“ sa na albume vôbec neobjavili. Iné skladby ako napr. „Free“ (pri skladbe „Precious“ a v japonskej verzii Playing the Angel ako bonusová skladba) môžu byť zahrnuté spoločne so singlami. 

Album je takiež k dispozícii ako štandardné CD, ale aj v deluxe verzii na SACD/DVD. V USA DVD verzia obsahuje hlavný disk na hybridnom viackanálovom SACD a bonusové DVD, prinášajúce exkluzívnu štúdiovú nahrávku „Clean“ (z albumu Violator), videoklip k „Precious“, fotogalériu a 5.1 priestorový mix albumu.

Deluxe verzia iTunes tohoto albumu má niekoľko bonusov, vrátane holej verzie skladby „Waiting for the Night“ z albumu Violator a videoklipu k „Precious“. Ľudia, ktorí si predobjednali album, sa taktiež mohli zúčastniť predpredaja vstupeniek pre väčšinu koncertov turné Touring the Angel - čo je po prvýkrát, kedy bolo niečo podobné poskytnuté iTunes a firmou Ticketmaster.

V UK debutoval album na 6. a v USA na 7. priečke hitparád. Vzhľadom k predchádzajúcemu albumu Exciter, ktorý sa umiestnil na 9. a 8. mieste, si tak Depeche Mode drobne polepšili.

Zoznam skladieb 
 Všetky skladby (okrem vyššie zmienených) zložil Martin Gore.
 „A Pain That I'm Used To“ – 4:11
basy - Andrew Fletcher
 „John the Revelator“ – 3:42
 „Suffer Well“ – 3:49
Christian Eigner, David Gahan, Andrew Phillpott
 „The Sinner in Me“ – 4:56
basy - Andrew Fletcher
 „Precious“ – 4:10
 „Macro“ – 4:03
 „I Want It All“ – 6:09
(Eigner, Gahan, Phillpott)
 Nothing's Impossible“ – 4:21
(Eigner, Gahan, Phillpott)
 „Introspectre“ – 1:42
 „Damaged People“ – 3:29
 „Lilian“ – 4:49
 „The Darkest Star“ – 6:55

Bonusové skladby 
„ Clean“ (Bare - Holý) - (3:44), na DVD verzii albumu
basy - Andrew Fletcher
 „Free“ – 5:11
v UK verzii sprevádza „Precious“, samostatne na japonskej verzii albumu

Single 
 „Precious“ (október 2005)
 „A Pain That I'm Used To“ (december 2005)
 „Suffer Well“ (február 2006)
 „John The Revelator“

Reakcie 
Playing the Angel bol privítaný fanúšikmi ako návrat zlatej éry Depeche Mode. Mnohí pociťovali, že sa skupina opäť našla po strate Alana Wildera v roku 1995. Aj tak ale boli niektoré piesne, ako napr. „I Want It All“ a dve naspievané Martinom Gorom na žiadosti fanúšikov remixované. 

Väčšina hodnotení, ktorých sa Playing the Angel dočkal, bola kladných. Iba niekoľko hudobných časopisov, ako napr. Rolling Stone magazín, hodnotili tento album ako priemerný. Album dosiahol 20. miesto v rebríčku 20 najlepších albumov roku 2005 v „E! Online's top 20 albums of 2005“ a 68. miesto v rebríčku 97 najlepších albumov roku 2005 na „Woxy 97.7's top 97 albums of 2005“ (americká rádiová stanica).

Drobnosti 
Názov „Playing the Angel“ je prevzatý z textu piesne „The Darkest Star“. Je to už štvrtý album Depeche Mode, ktorý dostal meno po časti textu v niektorej svojej piesni, ostatné sú:
Construction Time Again, Some Great Reward a Black Celebration, ich tituly vzišli z piesní „Pipeline“, „Lie to Me“ a „Black Celebration“. Okrem piesne „The Darkest Star“, sa slovo „angel“ objavuje ešte v skladbách „John the Revelator“, „Suffer Well“ a „Precious“. Je ľahké rozpoznať túto opakujúcu sa tému albumu, ktorá pravdepodobne pomohla pri rozhodovaní o názve albumu.

Externé odkazy 
Biografia albumu na oficiálnych stránkach (po anglicky)
Texty skladieb (po anglicky)

Albumy Depeche Mode
Hudobné albumy z 2005